text: অস্ট্রেলিয়ার বিপক্ষে হোয়াইটওয়াশ হবে ভারত: মার্ক ওয়াহ | 600379|| Bangladesh Pratidin
  প্রকাশ : ২৩ ডিসেম্বর, ২০২০ ১৪:৩০
  বোর্ডার-গাভাস্কার ট্রফিতে স্বাগতিক অস্ট্রেলিয়ার বিপক্ষে ৪-০ তে হোয়াইটওয়াশ হবে ভারত- এমনটাই মনে করছেন সাবেক অজি তারকা মার্ক ওয়াহ। অ্যাডিলেডে প্রথম টেস্টে অস্ট্রেলিয়ার কাছে ৮ উইকেটে হারের পর টিম ইন্ডিয়াকে নিয়ে এই মন্তব্য করলেন তিনি।
  সাবেক এই অস্ট্রেলিয়ান ওপেনারের মতে, ভারতের জয়ের একমাত্র সুযোগ ছিল দিবারাত্রির টেস্টে। কিন্তু সেই সুযোগ তারা হারিয়েছে। পিতৃত্বকালীন ছুটিতে দেশে বিরাট কোহলি ফিরে যাওয়ায় স্বাগতিকদের সামনে কঠিন পথ অপেক্ষা করছে বলে বিশ্বাস ওয়াহর।
  ফক্স ক্রিকেটকে ওয়াহ বলেছেন, 'কোনও আশা নেই। আমি ভেবেছিলাম, কাগজে কলমে তারা যে টেস্ট জিততে পারে সেটি অ্যাডিলেডে। কারণ ওই একমাত্র টেস্টে বিরাট কোহলি ছিল। তাছাড়া কন্ডিশনও তাদের সঙ্গে যায়। আমি ভাবতেই পারছি না তারা কীভাবে তৃতীয় দিনে ওভাবে অস্ট্রেলিয়ার কাছে গুঁড়িয়ে যাওয়ার পর ঘুরে দাঁড়াবে। তাই আমার উত্তর হলো 'না'- অস্ট্রেলিয়া জিতবে ৪-০ তে।'